ગત વર્ષે જનતા પરિવારથી અલગ થયેલી તમામ પાર્ટીને મુલાયમસિંહના કારણે સંગઠિત કરી શકાઈ ન હતી. તેથી નીતીશકુમાર, અજિતસિંહ અને કોંગ્રેસ તમામ મુલાયમસિંહથી દૂર થઈ ગયા હતા. મુલાયમે બિહારમાં મહાગઠબંધન સામે તેમના ઉમેદવારને ઉતાર્યા હતા. બીએસપી સાથેના વિવાદથી યુપીમાં આરએલડી અને કોંગ્રેસ એસપી તથા બીએસપી ઉપરાંત ભાજપ સામે ત્રીજો મોરચો ખોલવા હાથ મિલાવે તેવી શકયતા છે. સૂત્રોના જણાવ્યા અનુસાર આ અંગે વાતચીત ચાલી રહી છે. સંજોગોવશાત્ નીતીશકુમારના ચૂંટણી અભિયાનના રણનીતિકારમાંથી સલાહકાર બનેલા પ્રશાંત કિશોરને યુપી માટે કોંગ્રેસના ચૂંટણી અભિયાનના રણની‌િતકાર બનાવવામાં આવ્યા છે.